ส่วนที่ 2

การจัดการและการกำกับดูแลกิจการ

7). ข้อมูลหลักทรัพย์และผู้ถือหุ้น

1.  หลักทรัพย์ของบริษัทฯ

บริษัทฯ มีทุนจดทะเบียน 140 ล้านบาท เรียกชำระแล้ว 140 ล้านบาท เป็นหุ้นสามัญ
140,000,000 หุ้น มูลค่า

หุ้นละ 1 บาท

  7.2 ผู้ถือหุ้นรายใหญ่ ณ วันที่ 31 ธันวาคม 2556

ลำดับที่ ชื่อผู้ถือหุ้น จำนวนหุ้น สัดส่วน

1. บริษัท ศูนย์รับฝากหลักทรัพย์ (ประเทศไทย) จำกัด เพื่อผู้ฝาก 76,569,431 54.69%

2. บริษัท เอบิโก้โฮลดิ้งส์ จำกัด (มหาชน) 35,681,400 25.49%

3. Thailand Securities Depository Co., Ltd., for Depositors 14,698,437
10.50%

4. นายพิชัย จิราธิวัฒน์ 12,815,800 9.15%

รวม 139,765,068 99.83%

หมายเหตุ :

ลำดับที่ 1. ระบบไร้ใบหุ้น เป็นใบหุ้นที่ผู้ถือหุ้นนำฝากไว้กับบริษัทศูนย์รับฝากหลักทรัพย์(ประเทศไทย)
จำกัด ภายใต้บัญชีบริษัทผู้ออกหลักทรัพย์เพื่อการเก็บรักษาหุ้น
โดยมิได้มีสถานะเป็นผู้ถือหุ้นที่แท้จริงที่เป็นปัจจุบันจนกว่าจะมีการปิดสมุดทะเบียน

7.3 การออกหลักทรัพย์อื่น

ไม่มี

7.4 นโยบายการจ่ายเงินปันผล

“ บริษัทมีนโยบายจ่ายเงินปันผล ในอัตราไม่น้อยกว่าร้อยละห้าสิบ
ของกำไรสุทธิจากการดำเนินงานปรกติตามงบการเงินรวม หลังหักภาษีเงินได้
และเงินสำรองทุกประเภทตามที่กฎหมายและบริษัทกำหนดไว้ อย่างไรก็ตาม
การจ่ายเงินปันผลดังกล่าวจะต้องพิจารณาถึงกระแสเงินสดแผนการลงทุนของบริษัทและบริษัทในเครือรวมถึงความจำเป็นและความเหมาะสมอื่น
ๆ ในอนาคต ”

8).โครงสร้างการจัดการ

8.1 คณะกรรมการบริษัท

1.  นายฉัตรชัย บุญรัตน์ ประธานกรรมการ

2.  นางจินตนา บุญรัตน์ กรรมการ

3.  นายพิชัย จิราธิวัฒน์ กรรมการ

4.  นายกอบชัย จิราธิวัฒน์ กรรมการ

5.  นายกิตติ วิไลวรางกูร กรรมการ/กรรมการบริหารความเสี่ยง

6.  นางสาวรุ่งฉัตร บุญรัตน์ กรรมการ

7.  นายณรงค์ชัย อัครเศรณี กรรมการ/ ประธานกรรมการตรวจสอบ / กรรมการอิสระ

8.  นายเขมทัต สุคนธสิงห์ กรรมการ/ประธานกรรมการบริหารความเสี่ยง/

  กรรมการตรวจสอบ / กรรมการอิสระ

9.  นางสาวณัฐรินทร์ ตาลทอง กรรมการ / ประธานกรรมการสรรหาฯ / กรรมกาตรวจสอบ

  กรรมการบริหารความเสี่ยง / กรรมการอิสระ

10. นายไพฑูรย์ เอี่ยมศิริกุลมิตร เลขานุการบริษัท

หมายเหตุ : นายมติ ตั้งพานิช กรรมการ/กรรมการอิสระ (ออกตามวาระ)

ขอบเขตอำนาจหน้าที่ของกรรมการบริษัทฯ

คณะกรรมการบริษัทฯ มีคณะกรรมการประกอบด้วยกรรมการที่เป็นและไม่เป็นผู้บริหาร
โดยมีอำนาจและหน้าที่ในการจัดการและดำเนินกิจการของบริษัทฯ ให้เป็นไปตามกฎหมาย
วัตถุประสงค์ ข้อบังคับ และมติของที่ประชุมผู้ถือหุ้น ในการปฏิบัติงานตามหน้าที่นั้น
คณะกรรมการอาจมอบหมายให้กรรมการคนใดคนหนึ่งหรือหลายคน
หรือบุคคลอื่นไปปฏิบัติอย่างใดอย่างหนึ่งแทนกรรมการก็ได้ คณะกรรมการของบริษัทฯ
ต้องจัดให้มีการประชุมอย่างน้อยสามเดือน (3) ต่อครั้ง
และกรรมการผู้มีอำนาจลงนามตามหนังสือรับรอง
มีอำนาจลงลายมือชื่อและประทับตราสำคัญของบริษัทในเอกสาร ตราสาร
หรือหนังสือสำคัญอื่นใดผูกพันบริษัทได้ ที่ประชุมผู้ถือหุ้นหรือคณะกรรมการอาจกำหนด
และแก้ไขเปลี่ยนแปลงชื่อกรรมการผู้มีอำนาจลงนามผูกพันบริษัท พร้อมประทับตราสำคัญของบริษัทได้
บริษัทห้ามมิให้กรรมการ ประกอบกิจการอันมีสภาพอย่างเดียวกัน
และเป็นการแข่งขันกับกิจการของบริษัท
หรือเข้าเป็นหุ้นส่วนในห้างหุ้นส่วนสามัญหรือเป็นหุ้นส่วนไม่จำกัดความรับผิดชอบในห้างหุ้นส่วนจำกัด
หรือเป็นกรรมการของบริษัทเอกชนที่ประกอบกิจการอันมีสภาพอย่างเดียวกัน
และเป็นการแข่งขันกับกิจการของบริษัท เว้นแต่จะได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้ง
ให้กรรมการแจ้งให้บริษัทฯ ทราบโดยมิชักช้า เมื่อกรรมการมีส่วนได้เสียในสัญญาใดๆ ที่บริษัทฯ
ได้ทำขึ้น หรือถือหุ้น หรือหุ้นกู้ในบริษัทฯ และบริษัทในเครือในจำนวนที่เพิ่มขึ้นหรือลดลง
โดยหน้าที่ความรับผิดชอบด้านการจัดการที่สำคัญมีลักษณะเฉพาะดังนี้

-   สอบทานและให้แนวทางเกี่ยวกับกลยุทธ์ของบริษัท แผนการปฏิบัติงานที่สำคัญ
    นโยบายด้านความเสี่ยง งบประมาณประจำปี และแผนธุรกิจ
    กำหนดเป้าหมายของผลการปฏิบัติงาน สังเกตการนำไปปฏิบัติ และดูแลรายจ่ายลงทุนที่สำคัญ
    รวมทั้งการเข้าร่วมทุน และขายกิจการ

-   คัดเลือกกำหนดค่าตอบแทนและประเมินผลงานของผู้บริหารสม่ำเสมอ(หรือถอดถอนหาจำเป็น)
    และทบทวนการวางแผนสืบทอดงานให้มีความต่อเนื่อง

-   สอบทานค่าตอบแทนของกรรมการและผู้บริหาร
    และดูให้แน่ใจว่าคณะกรรมการมีกระบวนการสรรหากรรมการอย่างเป็นทางการและโปร่งใส

-   ให้ความมั่นใจว่าระบบบัญชีการรายงานทางการเงินและการสอบบัญชีมีความน่าเชื่อถือ
    รวมทั้งดูแลให้มีกระบวนการในการประเมินความเพียงพอของการควบคุมภายใน
    การบริหารความเสี่ยง การควบคุมการเงิน และการปฏิบัติตามกฎหมาย

-   สอดส่องดูแลและจัดการแก้ปัญหาความขัดแย้งทางผลประโยชน์ของฝ่ายจัดการ
    คณะกรรมการและผู้ถือหุ้น รวมทั้งการใช้สินทรัพย์ของบริษัทในทางมิชอบ
    และการกระทำที่ไม่ถูกต้องในรายการระหว่างบุคคลที่เกี่ยวโยงกัน

-   เสนอแต่งตั้งผู้สมควรเป็นกรรมการ และให้ความมั่นใจว่าโครงสร้างและวิธีปฏิบัติต่างๆ
    ของคณะกรรมการที่เป็นอยู่ได้ปูทางไว้สำหรับการกำกับดูแลกิจการที่เหมาะสม และ
    การปฏิบัติเป็นไปอย่างมีจริยธรรมที่ดี

-   กรรมการสามารถใช้ดุลยพินิจอย่างตรงไปตรงมาในธุรกิจการงานของบริษัทอย่างเป็นอิสระจากฝ่ายจัดการและกลุ่มที่มีผลประโยชน์อื่นใด
    กรรมการต้องอุทิศเวลาให้อย่างเพียงพอ
    และเอาใจใส่ในการปฏิบัติหน้าที่ตามความรับผิดชอบของตน

คณะกรรมการตรวจสอบ

นายณรงค์ชัย อัครเศรณี ประธานกรรมการตรวจสอบ

นายเขมทัต สุคนธสิงห์ กรรมการตรวจสอบ

นางสาวณัฐรินทร์ ตาลทอง กรรมการตรวจสอบ

ขอบเขตอำนาจหน้าที่ของคณะกรรมการตรวจสอบ

-   สอบทานงบการเงินรายไตรมาส และงบการเงินประจำปี
    ร่วมกับผู้สอบบัญชีและผู้บริหารที่เกี่ยวข้อง เพื่อนำเสนอต่อคณะกรรมการบริษัทฯ
    ดูแลรายงานทางการเงินของบริษัทฯ ให้ตรงต่อความจริง ครบถ้วน เพียงพอและเชื่อถือได้

-   สอบทานให้บริษัทปฏิบัติตามข้อกำหนด
    และกฎหมายว่าด้วยหลักทรัพย์และตลาดหลักทรัพย์กำหนดของตลาดหลักทรัพย์แห่งประเทศไทย

-   พิจารณาให้มีการเปิดเผยข้อมูล
    รวมถึงรายการที่เกี่ยวโยงหรือรายการที่อาจจะเป็นข้อขัดแย้งทางผลประโยชน์

-   ดูแลให้บริษัทมีระบบการควบคุมภายในที่เหมาะสมและมีประสิทธิภาพเพียงพอ

-   พิจารณาคัดเลือก และเสนอแต่งตั้งผู้สอบบัญชี

-   พิจารณาแผนงานการตรวจสอบประจำปี การติดตามการดำเนินงานโครงการการลงทุนต่างๆ
    รับทราบรายงานการตรวจสอบและแนวทางการปรับปรุงแก้ไขจากผู้ตรวจสอบภายในพร้อมทั้งเสนอแนะในบางประเด็น

-   สอบทานกระบวนการบริหารความเสี่ยง
    และให้ข้อเสนอแนะที่เป็นประโยชน์เพื่อลดความเสี่ยงนั้น

คณะกรรมการบริหาร

นายฉัตรชัย บุญรัตน์ ประธานกรรมการ

นางจินตนา บุญรัตน์ กรรมการ

นายพิชัย จิราธิวัฒน์ กรรมการ

นายกิตติ วิไลวรางกูร กรรมการ

นางสาวรุ่งฉัตร บุญรัตน์ กรรมการ

ขอบเขตอำนาจหน้าที่ของคณะกรรมการบริหาร

-   ช่วยเหลือคณะกรรมการบริษัทฯ ในการบริหารจัดการ
    โดยจัดให้มีกลยุทธ์และนโยบายในการประกอบธุรกิจ เพื่อให้บรรลุเป้าหมาย
    ตามที่ได้รับอนุมัติจากคณะกรรมการบริษัท

-   พิจารณางบประมาณประจำปีของบริษัทฯ ก่อนนำเสนอต่อที่ประชุมคณะกรรมการบริษัท
    เพื่อพิจารณาอนุมัติ

-   จัดเตรียมและนำเสนอกลยุทธ์ แผนธุรกิจและการดำเนินงานให้แก่คณะกรรมการบริษัท
    เพื่อพิจารณาอนุมัติ

-   พิจารณาการเริ่มดำเนินธุรกิจใหม่ๆ ของบริษัท เพื่อให้เป็นไปตามนโยบายของบริษัทฯ
    ก่อนนำเสนอต่อที่ประชุมคณะกรรมการบริษัทฯ เพื่อพิจารณาอนุมัติ

-   ทบทวนการดำเนินธุรกิจทั้งที่เป็นธุรกรรมปกติและที่มิใช่ธุรกรรมปกติของแต่ละสายงานธุรกิจเป็นระยะๆ

-   ทบทวนและให้ความเห็นต่อรายงานผลกำไรขาดทุนประจำเดือนที่รายงานโดยฝ่ายบริหาร

-   ปฏิบัติการอื่นใดตามที่คณะกรรมการบริษัทมอบหมายและคณะกรรมการบริหาร เห็นชอบด้วย

คณะกรรมการสรรหาและพิจารณาค่าตอบแทน

นางสาวณัฐรินทร์ ตาลทอง ประธานกรรมการ

นายเขมทัต สุคนธสิงห์ กรรมการ

นางจินตนา บุญรัตน์ กรรมการ

ขอบเขตอำนาจหน้าที่ของคณะกรรมการสรรหาและคณะกรรมการพิจารณาค่าตอบแทน

-   พิจารณาคัดเลือกและกลั่นกรองบุคคลที่คุณสมบัติเหมาะสมเป็นกรรมการบริษัท
    และเสนอแนะต่อคณะกรรมการบริษัทให้นำชื่อเสนอต่อที่ประชุมผู้ถือหุ้นเลือกตั้งให้ดำรงตำแหน่ง

-   พิจารณาคัดเลือกและกลั่นกรองบุคคลที่คุณสมบัติเหมาะสมเป็นกรรมการผู้จัดการและเสนอแนะต่อคณะกรรมการบริษัทให้อนุมัติ

-   นำเสนอแนวทางในการกำหนดหลักเกณฑ์การพิจารณาค่าตอบแทนสำหรับผู้บริหารระดับจัดการของบริษัท

-   พิจารณากลั่นกรองอัตราค่าตอบแทนกรรมการเพื่อเสนอแนะให้คณะกรรมการบริษัทเพื่อขออนุมัติต่อที่ประชุมผู้ถือหุ้น

-   พิจารณากลั่นกรองอัตราค่าตอบแทนของกรรมการผู้จัดการเพื่อเสนอแนะให้คณะกรรมการบริษัทอนุมัติ

-   นำเสนอแนวทางออกใบสำคัญแสดงสิทธิซื้อหุ้นของกรรมการและพนักงานเพื่อนำเสนอคณะกรรมการบริษัทและผู้ถือหุ้น
    และคณะกรรมการ กลต. อนุมัติ

-   พิจารณาจัดสรรใบสำคัญแสดงสิทธิซื้อหุ้นของกรรมการและพนักงานที่ได้รับอนุมัติตามข้อ 4
    ให้แก่กรรมการและพนักงานให้เป็นไปตามวัตถุประสงค์ของโครงการ

การสรรหากรรมการและผู้บริหาร

การแต่งตั้งกรรมการของบริษัทให้กระทำโดยที่ประชุมผู้ถือหุ้น ซึ่งบุคคลที่ดำรงตำแหน่งกรรมการบริษัท
ต้องมีคุณสมบัติ และไม่มีลักษณะต้องห้ามที่กฎหมายกำหนด โดยคณะกรรมการบริษัท
มีจำนวนไม่น้อยกว่าห้าคน (5 คน) เลือกตั้งโดยที่ประชุมผู้ถือหุ้น
ทั้งนี้ตามหลักเกณฑ์และวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ในการเลือกกรรมการ อาจใช้วิธีออกเสียงลงคะแนนเลือกกรรมการเป็นรายบุคคล คราวละคน
    หรือคราวละหลายๆ คน ตามแต่ที่ประชุมผู้ถือหุ้นจะเห็นสมควร แต่ในการลงมติแต่ละครั้ง
    ผู้ถือหุ้นต้องออกเสียงด้วยคะแนนที่มีตามข้อ 1 ทั้งหมด
    จะแบ่งคะแนนเสียงแก่คนใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่ากับจำนวนที่พึงจะมี หรือพึงจะเลือกตั้งในครั้งนั้น
    ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่า
    เกินกว่าจำนวนกรรมการที่พึงจะมีหรือพึงจะเลือกตั้งในครั้งนั้น
    ให้ประธานที่ประชุมเป็นผู้ออกเสียงชี้ขาด

ในการประชุมสามัญผู้ถือหุ้นประจำปีทุกครั้ง ให้กรรมการออกจากตำแหน่งหนึ่งในสาม (1 ใน 3)
เป็นอัตรา ถ้าจำนวนกรรมการที่จะแบ่งออกให้ตรงเป็นสามส่วนไม่ได้
ก็ให้ออกโดยจำนวนใกล้ที่สุดกับส่วนหนึ่งในสาม
กรรมการผู้ออกจากตำแหน่งตามข้อนี้อาจได้รับเลือกตั้งให้เข้ารับตำแหน่งอีกก็ได้

ในกรณีที่ตำแหน่งกรรมการว่างลงเพราะเหตุอื่น นอกจากถึงคราวออกตามวาระ
ให้คณะกรรมการเลือกบุคคลใดบุคคลหนึ่งซึ่งมีคุณสมบัติและไม่มีลักษณะต้องห้ามตามกฎหมายว่าด้วยบริษัทมหาชนจำกัด
เข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการจะเหลือน้อยกว่าสองเดือน (2 เดือน)
บุคคลซึ่งเข้าเป็นกรรมการแทนดังกล่าว
จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน
มติของคณะกรรมการนั้น ต้องประกอบด้วยคะแนนเสียงไม่น้อยกว่าสามในสี่ (3 ใน 4)
ของจำนวนกรรมการที่ยังเหลืออยู่

หลักเกณฑ์การคัดเลือกกรรมการอิสระ

-   บุคคลต้องมีคุณสมบัติของกรรมการตรงตามที่กำหนดไว้

-   เป็นกรรมการที่สามารถปฏิบัติหน้าที่แสดงความคิดเห็น
    โดยใช้ดุลยพินิจของตนเองอย่างเป็นอิสระ
    และมีจริยธรรมโดยยึดถือประโยชน์ขององค์กรเป็นหลัก
    โดยไม่ได้คำนึงถึงเฉพาะประโยชน์ของผู้ถือหุ้นรายใหญ่ หรือผู้ถือหุ้นรายย่อยหรือตนเอง

-   มีคุณสมบัติครบถ้วนตามที่ตลาดหลักทรัพย์ฯกำหนด และเป็นไปตามแนวปฏิบัติที่ดี ดังต่อไปนี้

    -   ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมด ในบริษัท บริษัทในเครือ
        บริษัทร่วมหรือบุคคลที่อาจมีความขัดแย้ง (นับรวมบุคคลที่เกี่ยวข้องมาตาร 258
        ตามกฎหมายหลักทรัพย์)

    -   ไม่มีส่วนร่วมในการบริหารงานรวมทั้งไม่เป็นลูกจ้าง พนักงาน
        ที่ปรึกษาที่ได้รับเงินเดือนประจำหรือผู้มีอำนาจควบคุมของบริษัท บริษัทในเครือ บริษัทร่วม
        หรือบุคคลที่อาจมีความขัดแย้งโดยต้องไม่มีผลประโยชน์หรือส่วนได้เสียในลักษณะดังกล่าวมาแล้วเป็นเวลาไม่น้อยกว่า
        1 ปี

    -   ไม่มีความสัมพันธ์ทางธุรกิจ
        ไม่มีผลประโยชน์หรือส่วนได้เสียไม่ว่าทางตรงหรือทางอ้อมทั้งในด้านการเงินและการบริหารงานของบริษัท
        บริษัทในเครือ บริษัทร่วม
        หรือบุคคลที่อาจมีความขัดแย้งในลักษณะที่จะทำให้ขาดความเป็นอิสระ

    -   ไม่เป็นญาติสนิทกับผู้บริหาร ผู้ถือหุ้นรายใหญ่ของบริษัท บริษัทในเครือ บริษัทร่วม
        หรือบุคคลที่อาจมีความขัดแย้ง
        และไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ

  ผู้ถือหุ้นรายใหญ่

-   เปิดเผยความสัมพันธ์ใดๆ ที่อาจทำให้ขาดความเป็นอิสระ แก่คณะกรรมการบริษัท

คณะกรรมการบริหารความเสี่ยง

นายเขมทัต สุคนธสิงห์ ประธานกรรมการ

นายกิตติ วิไลวรางกูร กรรมการ

นางสาวณัฐรินทร์ ตาลทอง กรรมการ

ขอบเขตอำนาจหน้าที่ของคณะกรรมการบริหารความเสี่ยง

-   ช่วยเหลือคณะกรรมการบริษัท ในการบริหารจัดการความเสี่ยง
    โดยจัดให้มีกลยุทธ์และมาตรการในการควบคุมความเสี่ยง

-   ทบทวนความเสี่ยงต่างๆ ที่เกี่ยวข้องกับธุรกิจของบริษัทฯ กำหนดขอบเขตความเสี่ยงที่ยอมรับได้
    และควบคุมความเสี่ยงอย่างมีประสิทธิผล

-   ร่วมกับฝ่ายจัดการในการทบทวนกลยุทธ์
    รูปแบบและขั้นตอนในการปฏิบัติงานที่จะนำไปสู่การลดความเสี่ยงที่สำคัญของบริษัทฯ

-   ทบทวนรายงานของฝ่ายจัดการในเรื่องขั้นตอนที่ได้ดำเนินการ
    เพื่อการกำกับดูแลและควบคุมความเสี่ยงต่างๆ ของบริษัทฯ

-   ปฏิบัติการอื่นใด ตามที่คณะกรรมการบริษัท มอบหมายและคณะกรรมการบริหารความเสี่ยง
    เห็นชอบด้วย

8.2 ผู้บริหาร

นายฉัตรชัย บุญรัตน์ รักษาการกรรมการผู้จัดการใหญ่

  นางสาวรุ่งฉัตร บุญรัตน์ กรรมการและรองผู้จัดการใหญ่-สายงานการขายและการตลาด

  นายเชื้อพรหม มหาผล รองกรรมการผู้จัดการใหญ่-สายงานการผลิต

  นายภัทร ตะนังสูงเนิน รองกรรมการผู้จัดการใหญ่-สายงานซัพพลายเชน

  นางสิริเพ็ญ ตันติเวชอภิกุล ผู้จัดการอาวุโสสายงานบัญชีและปฎิบัติการสายงานการเงิน

  นางสาววันเพ็ญ ตาใส ผู้จัดการสายงานทรัพยากรบุคคลและธุรการ

  นายไพฑูรย์ เอี่ยมศิริกุลมิตร ผู้จัดการสายงานบริหารการเงินและบริหารงานกลาง

  นางสาวสุดใจ รัตนผล ผู้จัดการอาวุโสฝ่ายการเงิน

  []

8.3 เลขานุการบริษัท

นายไพฑูรย์ เอี่ยมศิริกุลมิตร

ด้วยพระราชบัญญัติหลักทรัพย์และตลาดหลักทรัพย์ฉบับที่ 4 พ.ศ. 2551 มาตรา 89/15
บัญญัติให้คณะกรรมการต้องจัดให้มีเลขานุการบริษัทรับผิดชอบดำเนินการของบริษัทในนามของบริษัทหรือคณะกรรมการ
บริษัทได้แต่งตั้งบุคคลที่มีคุณวุฒิและประสบการณ์ที่เหมาะสมทำหน้าที่เลขานุการบริษัทโดยกำหนดคุณวุฒิ
และคุณสมบัติ ตลอดจนหน้าที่ความรับผิดชอบดังนี้

คุณวุฒิ และคุณสมบัติ

-   ปริญญาตรี

-   มีความรู้เรื่องหลักกฎหมายต่าง ๆ ที่เกี่ยวข้องกับบริษัท และ ก.ล.ต.

-   มีมนุษยสัมพันธ์และความสามารถสื่อสารดี

-   มีความรู้เรื่องบรรษัทภิบาล

  หน้าที่ความรับผิดชอบ

  1. จัดทำและเก็บรักษาเอกสารดังต่อไปนี้

-   ทะเบียนกรรมการ

-   หนังสือนัดประชุมคณะกรรมการ รายงานการประชุมคณะกรรมการ และรายงานประจำปี

  ของบริษัท

-   หนังสือนัดประชุมผู้ถือหุ้น และรายงานการประชุมผู้ถือหุ้น

2. เก็บรักษารายงานการมีส่วนได้เสียที่รายงานโดยกรรมการหรือผู้บริหาร

  3. ดำเนินการอื่น ๆ ตามที่คณะกรรมการกำกับตลาดทุนประกาศกำหนด

  4. ดูแลเปิดเผยข้อมูล และการรายงานให้เป็นไปตามกฎหมายและระเบียบที่เกี่ยวข้องและการ

  กำกับดูแลกิจการที่ดี

8.4ค่าตอบแทนกรรมการและผู้บริหาร

1) ค่าตอบแทนรวมของกรรมการทุกท่านในปี 2556 จำนวน 10 ท่าน เท่ากับ 3,655,000 บาท

(โปรดดูรายละเอียดตามเอกสารแนบ)

2) ค่าตอบแทนรวมของกรรมการและผู้บริหารในปี 2556 จำนวน 16 ท่าน เท่ากับ

34,202,837 บาท

(ณ. 31 ธันวาคม 2556 มีผู้บริหารอยู่ 6 ท่าน และรวมกรรมการ 10 ท่าน)

3) ค่าตอบแทนอื่น ๆ

กองทุนสำรองเลี้ยงชีพของผู้บริหารรวม 8 ท่านในปี 2556 เท่ากับ 438,347.52 บาท

[]

9).การกำกับดูแลกิจการ

9.1นโยบายเกี่ยวกับการกำกับดูแลกิจการ

  คณะกรรมการบริษัท มาลีสามพราน จำกัด (มหาชน)
  ได้ถือเป็นนโยบายที่จะส่งเสริมการกำกับดูแล

  กิจการที่ดี (GOOD CORPORATE GOVERNANCE) โดยมีหลักการและวิธีปฏิบัติที่ดี ดังนี้

1.  ปฏิบัติงานโดยคำนึงถึงสิทธิและความเท่าเทียมกันของผู้ถือหุ้นและผู้มีส่วนได้เสีย (ได้แก่ ลูกจ้าง
    คู่ค้า ชุมชน เจ้าหนี้) ด้วยการ

  1.1 ดูแลผลประโยชน์และมีความรับผิดชอบต่อผู้ถือหุ้นโดยปฏิบัติต่อผู้ถือหุ้นทุกรายอย่างเท่าเทียมกัน
  และละเว้นการกระทำใด ๆ ที่เป็นการจำกัดโอกาสการศึกษาสารสนเทศของบริษัท
  และการเข้าประชุมของผู้ถือหุ้น

  1.2
  ให้ความมั่นใจว่าสิทธิของผู้มีส่วนได้เสียตามที่กฎหมายกำหนดได้รับการคุ้มครองและปฏิบัติด้วยดี

  1.3
  จัดทำรายงานที่เป็นลายลักษณ์อักษรในการแสดงให้เห็นถึงความรับผิดชอบของบริษัทต่อผู้มีส่วนได้เสีย

  1.4 นำเสนอสารสนเทศที่เป็นปัจจุบันที่มีผลกระทบอย่างมีสาระสำคัญที่เข้าใจง่าย
  และสม่ำเสมอต่อผู้มีส่วนได้เสีย

  2. โครงสร้าง บทบาท หน้าที่ความรับผิดชอบและความเป็นอิสระของคณะกรรมการบริษัท มีดังนี้

  2.1 มีคณะกรรมการประกอบด้วยกรรมการที่เป็น
  และไม่เป็นผู้บริหารโดยจะพิจารณามอบหมายให้กรรมการที่ไม่เป็นผู้บริหารจำนวนหนึ่งปฏิบัติหน้าที่ให้ความเห็นอย่างเป็นอิสระเกี่ยวกับงานที่อาจก่อให้เกิดความขัดแย้งทางผลประโยชน์ได้แก่
  การรายงานทางการเงินโดยคณะกรรมการตรวจสอบ (AUDIT COMMITTEE)
  การสรรหาบุคคลเข้าดำรงตำแหน่งโดยคณะกรรมการสรรหา (NOMINATING COMMITTEE)
  และการพิจารณาค่าตอบแทนกรรมการและผู้บริหารโดยคณะกรรมการพิจารณาค่าตอบแทน
  (REMUNERATION COMMITTEE)

  2.2 ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท

  มาลีสามพราน จำกัด (มหาชน)

3.  หน้าที่ความรับผิดชอบด้านการจัดการที่สำคัญและมีลักษณะเฉพาะ คือ

-   สอบทานและให้แนวทางเกี่ยวกับกลยุทธ์ของบริษัท แผนการปฏิบัติงานที่สำคัญ
    นโยบายด้านความเสี่ยง งบประมาณประจำปี และแผนธุรกิจ
    กำหนดเป้าหมายของผลการปฏิบัติงาน สังเกตการนำไปปฏิบัติ
    ติดตามผลการดำเนินงานของบริษัท และดูแลรายจ่ายลงทุนที่สำคัญ
    รวมทั้งการเข้าร่วมทุนและขายกิจการ

-   คัดเลือก กำหนดค่าตอบแทนและประเมินผลงานของผู้บริหารอย่างสม่ำเสมอ
    (หรือถอดถอนหากจำเป็น) และทบทวนการวางแผนสืบทอดงานให้มีความต่อเนื่อง

-   สอบทานค่าตอบแทนของกรรมการและผู้บริหาร
    และดูให้แน่ใจว่าคณะกรรมการมีกระบวนการสรรหากรรมการอย่างเป็นทางการและโปร่งใส

-   ให้ความมั่นใจว่าระบบบัญชี การรายงานทางการเงินและการสอบบัญชีมีความน่าเชื่อถือ
    รวมทั้งดูแลให้มีกระบวนการในการประเมินความเพียงพอของการควบคุมภายใน
    การบริหารความเสี่ยง การควบคุมการเงิน และการปฏิบัติตามกฎหมาย

-   สอดส่องดูแลและจัดการแก้ปัญหาความขัดแย้งทางผลประโยชน์ของฝ่ายจัดการ
    คณะกรรมการและผู้ถือหุ้น รวมทั้งการใช้สินทรัพย์ของบริษัทในทางมิชอบ
    และการกระทำที่ไม่ถูกต้องในรายการระหว่างบุคคลที่เกี่ยวโยงกัน

-   เสนอแต่งตั้งผู้สมควรเป็นกรรมการ และให้ความมั่นใจว่าโครงสร้างและวิธีปฏิบัติต่าง ๆ
    ของคณะกรรมการที่เป็นอยู่ได้ปูทางไว้สำหรับการกำกับดูแลที่เหมาะสมและการปฏิบัติเป็นไปอย่างมีจริยธรรมที่ดี

-   กรรมการสามารถใช้ดุลยพินิจอย่างตรงไปตรงมาในธุรกิจการงานของบริษัทอย่างเป็นอิสระจากฝ่ายจัดการและกลุ่มที่มีผลประโยชน์อื่นใด
    กรรมการต้องอุทิศเวลาให้อย่างเพียงพอ
    และเอาใจใส่ในการปฏิบัติหน้าที่ตามความรับผิดชอบของตน

  3. การเปิดเผยข้อมูลและความโปร่งใส
  เพื่อให้มั่นใจว่าบริษัทได้เปิดเผยสารสนเทศที่สำคัญของบริษัทอย่างถูกต้องทันเวลา และโปร่งใส
  โดยจัดให้มีหน่วยงาน หรือผู้รับผิดชอบงานเกี่ยวกับ “ผู้ลงทุนสัมพันธ์” (INVESTOR RELATIONS)
  เพื่อเป็นตัวแทนในการสื่อสารกับผู้ลงทุนที่เป็นสถาบันผู้ถือหุ้นรวมทั้งนักวิเคราะห์ทั่วไปและภาครัฐที่เกี่ยวข้องคณะกรรมการควรจัดหาทรัพยากรอย่างเพียงพอ
  เพื่อช่วยพัฒนาความรู้ความสามารถของเจ้าหน้าที่ในการนำเสนอสารสนเทศและการติดต่อสื่อสาร

  4. การควบคุมและบริหารความเสี่ยง
  คณะกรรมการบริษัทเป็นผู้รับผิดชอบในการระบุปัญหาความเสี่ยงทางธุรกิจที่อาจเกิดขึ้น
  และให้ความมั่นใจว่าบริษัทมีกระบวนการต่าง ๆ จัดไว้พร้อมที่จะจัดการกับความเสี่ยง

  4.1 จัดให้มีระบบการควบคุมภายในที่มีประสิทธิผล มาตรการควบคุมดูแลการ ปฏิบัติงาน
  และการจัดการความเสี่ยง รวมทั้งให้ความสำคัญกับสัญญาณการเตือนภัยล่วงหน้า

  4.2 จัดให้มีการสื่อสารที่มีประสิทธิผล ระหว่างผู้สอบบัญชีอิสระ ผู้ถือหุ้นคณะกรรมการ
  และฝ่ายจัดการ โดยมีคณะกรรมการตรวจสอบเป็นกลไกติดต่อสื่อสาร

  4.3 สำนักตรวจสอบภายในมีบทบาทสำคัญในระบบการบริหารงานและรายงานทางการเงิน
  บริษัทต้องจัดให้มีหน่วยงานนี้แยกเป็นหน่วยงานหนึ่งของบริษัท

  5. จริยธรรมธุรกิจ บริษัทจัดให้มีข้อพึงปฏิบัติเกี่ยวกับจริยธรรมเพื่อให้กรรมการบริษัท ฝ่ายจัดการ
  และพนักงานได้ทราบถึงมาตรฐานการปฏิบัติงานที่บริษัทและบุคคลต่าง ๆ คาดหวังเช่น ผู้ถือหุ้น
  คู่ค้า เจ้าหนี้ และชุมชน เป็นต้น
  โดยกรรมการและฝ่ายจัดการต้องให้การสนับสนุนข้อพึงปฏิบัติดังกล่าวอย่างเต็มที่
  และเผยแพร่ไปยังพนักงานทุกคน

จรรยาบรรณกลุ่มบริษัท มาลีสามพราน จำกัด (มหาชน)

กลุ่มบริษัท มาลีสามพราน จำกัด (มหาชน) มีวัตถุประสงค์ในการดำเนินธุรกิจผลิตสินค้าที่มีคุณภาพสูง
จำหน่ายในราคาที่เหมาะสม สร้างสัมพันธภาพต่อผู้มีส่วนได้เสียต่าง ๆ
และความรับผิดชอบต่อสภาพแวดล้อม ชุมชน และสังคม จึงกำหนดข้อพึงปฏิบัติไว้ให้ กรรมการ
ผู้บริหาร และพนักงานกลุ่มบริษัทยึดถือเพื่อเป็นหลักการและคุณธรรมประจำใจในการปฏิบัติงาน

9.5).การดูแลเรื่องการใช้ข้อมูลภายใน

บริษัทฯได้มีการให้กรรมการและผู้บริหารรายงานการซื้อขายหลักทรัพย์เพื่อป้องกันการนำข้อมูลภายในของบริษัทฯ
ไปใช้เพื่อประโยชน์ส่วนตนในการซื้อขายหลักทรัพย์ พร้อมทั้งได้แจ้งให้ทราบถึงความรับผิดส่วนบุคคล
และมาตรการลงโทษให้ทราบ

9.6).ค่าตอบแทนของผู้สอบบัญชี

ค่าตอบแทนผู้สอบบัญชีปี 2556 เป็นจำนวนเงินรวม 1,695,000 บาท

-   ค่าตอบแทนผู้สอบบัญชีของบริษัท 990,000 บาท

-   ค่าตอบแทนผู้สอบบัญชีของบริษัทย่อย 705,000 บาท

10).ความรับผิดชอบต่อสังคม (Corporate Social Responsibilities : CSR)

บริษัท มาลีสามพราน จำกัด (มหาชน)
ได้ดำเนินธุรกิจหรือดำเนินกิจกรรมภายในองค์กรและนอกองค์กรโดยใส่ใจถึงผลกระทบต่อสังคมทั้งในระดับใกล้และไกล
ต่อทั้งบุคคลและสภาพแวดล้อม ด้วยการใช้ทรัพยากรที่มีอยู่ในองค์กรหรือทรัพยากรจากภายนอกองค์กร
ในอันที่จะทำให้อยู่ร่วมกันในสังคมได้อย่างเป็นปกติสุข โดยคำนึงถึงหลักการและวิธีปฏิบัติที่ดี ดังนี้

1 การกำกับดูแลกิจการที่ดี

บริษัทฯ ถือเป็นนโยบายส่งเสริมให้มีการกำกับดูแลกิจการที่ดี (Good Corporate Governance)
มีการจัดให้มีระบบบริหารจัดการอย่างรู้หน้าที่ มีความรับผิดชอบในการจัดการอย่างเท่าเทียม
เป็นธรรม มีประสิทธิภาพ โปร่งใส สามารถตรวจสอบได้
ซึ่งจะช่วยสร้างความเชื่อมั่นและความมั่นใจต่อผู้ถือหุ้น ผู้ลงทุน ผู้มีส่วนได้เสีย และผู้เกี่ยวข้องทุกฝ่าย
(รายละเอียดดูได้จากหัวข้อที่ 9 การกำกับดูกิจการ)

2 การประกอบธุรกิจด้วยความเป็นธรรม

เป็นหนึ่งหัวข้อในเรื่องจรรยาบรรณกลุ่มบริษัทมาลี โดยเน้นย้ำการประกอบธุรกิจด้วยความเป็นธรรม
เข้าใจในลักษณะธุรกิจและสถานะการณ์ทั้งลูกค้า คู่ค้า ซึ่งประกอบด้วย ซัพพลายเออร์ เกษตรกร
และชุมชนรอบข้างว่าต้องพึ่งพิงซึ่งกันและกัน ก่อให้เกิดความเชื่อมั่น
อันจะส่งผลดีทั้งต่อกิจการและผู้เกี่ยวข้องในระยะยาว

ปี 2552 บริษัทฯ ได้รับรางวัล SR Mark (Social Responsibility Mark)
มอบให้กับผู้ผลิตโดยกรมส่งเสริมการส่งออก
รางวัลนี้เป็นสัญลักษณ์บ่งบอกถึงความร่วมมือของผู้ผลิตในการทำการเกษตรแบบมีสัญญา
เพื่อปรับปรุงคุณภาพชีวิตของเกษตรกรไทยและการมีส่วนร่วมในการสร้างเศรษฐกิจแบบยั่งยืน

3 การต่อต้านการทุจริต

ตั้งแต่ปี 2554 บริษัทฯ ได้เข้าร่วมกับองค์กรน้อยใหญ่กว่า 20 องค์กร
นำโดยหอการค้าไทยและสภาหอการค้าไทย จัดตั้งภาคีเครือข่ายต่อต้านคอร์รัปชั่นแห่งประเทศไทย
ได้เข้าร่วมเดินรณรงค์ต่อต้านคอร์รัปชั่น กระตุ้นและผลักดันการรณรงค์นี้อย่างต่อเนื่อง
ในทางปฏิบัติภายในบริษัทเองได้มีการอบรมเพื่อปลูกฝังให้ทุกคนมีจิตสำนึก ทำงานด้วยความสุจริต
และหากพนักงานคนใดทำความดี
ก็มีการประกาศเชิดชูคุณงามความดีนี้ให้ทราบกันโดยทั่วเพื่อเป็นเกียรติและกระตุ้นให้พนักงานอื่น ๆ
เป็นตัวอย่างที่ดี

ปี 2556 บริษัทฯ ได้แสดงจุดยืนต่อเนื่องโดยการเข้าร่วมประกาศเจตนารมณ์แนวร่วมปฏิบัติ
(Collective Action Coalition) ของภาคเอกชนไทยในการต่อต้านการทุจริต
ซึ่งจัดทำโดยสมาคมส่งเสริมสถาบันกรรมการบริษัทไทย ร่วมกับหอการค้าไทย หอการค้านานาชาติ
สมาคมบริษัทจดทะเบียนไทย สมาคมธนาคารไทย สภาธุรกิจตลาดทุนไทย
และสภาอุตสาหกรรมแห่งประเทศไทย

4 การเคารพสิทธิมนุษยชนและการปฏิบัติต่อแรงงานอย่างเป็นธรรม

ทรัพยากรบุคคลเป็นปัจจัยสำคัญของธุรกิจในการสร้างมูลค่าเพิ่มและเพิ่มผลผลิต บริษัทฯ
มีการปรับปรุง และบูรณาการสภาพแวดล้อมการทำงาน ให้พนักงานมีคุณภาพชีวิตที่ดี
ทั้งอาชีวอนามัยที่ดี ความปลอดภัยขณะทำงาน บริษัทฯ
ยังได้รับประกาศเกียรติคุณมาตรฐานรับรองมากมายเช่น
เข้าร่วมโครงการรณรงค์ลดสถิติอุบัติเหตุจากการทำงานให้เป็นศูนย์ของกระทรวงแรงงาน

ด้านสิทธิมนุษยชนและการปฏิบัติต่อแรงงานอย่างเป็นธรรมและทัดเทียมต่อแรงงานท้องถิ่น
แรงงานทั่วไป
รวมทั้งแรงงานต่างด้าวโดยขึ้นทะเบียนอย่างถูกต้องตามกฎหมายของกระทรวงแรงงาน
ไม่ว่าจะเป็นค่าจ้างแรงงาน สวัสดิการต่างๆ
รวมทั้งจัดให้มีการฝึกอบรมเพื่อเพิ่มพูนทักษะในการทำงาน
ให้โอกาสแสดงศักยภาพเพื่อความเจริญก้าวหน้าของพนักงานทุกคน บริษัทฯ
ได้รับประกาศนียบัตรจากกรมสวัสดิการและคุ้มครองแรงงาน กระทรวงแรงงาน (The
Department of Labor Protection and Welfare from The Ministry of Labor)

5 ความรับผิดชอบต่อผู้บริโภค

บริษัทฯ
เป็นผู้ผลิตและจำหน่ายผลิตภัณฑ์สินค้าบริโภคโดยมีนโยบายดำเนินธุรกิจให้มีมาตรฐานความสะอาด
และปลอดภัย จนเป็นที่ยอมรับทั้งในประเทศและต่างประเทศ ได้รับประกาศนียบัตร
และใบรับรองมากมาย เช่น Certificate in the Program of Industrial Production
Process Improvement with Cleaner

Technology จากมหาวิทยาลัยมหิดลร่วมกับ สวทช (NSTDA) และองค์กรระดับนานาชาติมากมาย
อาทิ HACCP, GMP, KOSHER, Q Mark, IFS, BRC, Halal Certificate เป็นต้น
รวมทั้งบริษัทฯ
ยังมีหน่วยงานสายด่วนคุ้มครองผู้บริโภคเพื่อแสดงความรับผิดชอบในสินค้าของบริษัทฯต่อผู้บริโภคด้วย

และในปี 2556 บริษัทฯ ตั้งใจมอบความห่วงใยให้กับสังคมโดยได้จัดทำโครงการ
“ห่วงใยหัวใจน้อง” ภายใต้แคมเปญ “ความห่วงใยทำให้โลกน่าอยู่ขึ้น”
โดยมอบรายได้จากการจำหน่ายลิ้นจี่กระป๋องตรามาลี ขนาด 20 ออนซ์ ทุกกระป๋อง Malee
จะมอบรายได้ 3 บาท ร่วมโครงการช่วยเหลือเด็กในการผ่าตัดรักษาโรคหัวใจพิการ Malee
สามารถรวบรวมเงินได้ทั้งสิ้น 231,201.- บาท
สมทบทุนมูลนิธิเด็กโรคหัวใจในพระอุปถัมภ์ของสมเด็จพระเจ้าพี่นางเธอ เจ้าฟ้ากัลยาณิวัฒนา
กรมหลวงนราธิวาสราชนครินทร์ โดยมีศาสตราจารย์นายแพทย์บุญชอบ

พงษ์พาณิช ประธานมูลนิธิเด็กโรคหัวใจเป็นผู้รับมอบ และบริษัทฯ
ยังคงแสดงเจตนารมณ์ในการช่วยเหลือเด็กในมูลนิธิอย่างต่อเนื่องต่อไปในปี 2557

6 การร่วมพัฒนาชุมชนและสังคม

บริษัทฯ ตระหนักเสมอว่าชุมชนและสังคมที่เข้มแข็งมีการพัฒนาที่ยั่งยืนนั้น
มีความสำคัญยิ่งในฐานะเป็นปัจจัยเอื้อต่อการดำเนินงานของธุรกิจ ดังนั้น บริษัทฯ
ได้เข้าไปมีส่วนร่วมส่งเสริมทั้งด้านกิจกรรมต่าง ๆ ของชุมชนรอบข้าง เช่น
ส่งเสริมงานประเพณีและวัฒนธรรมอันดีของท้องถิ่น ดูแลและช่วยเหลือยามชุมชนต้องการ

เมื่อปี 2554 เกิดอุทกภัยใหญ่ บริษัทฯ
ได้ให้ความช่วยเหลือทั้งเครื่องอุปโภคและบริโภคแก่ชุมชนรอบข้างโดยเฉพาะ อ. สามพราน จ.
นครปฐม
ร่วมป้องกันและแก้ไขปัญหาทั้งกับภาครัฐและชุมชนรอบข้างทั้งเหตุการณ์เฉพาะหน้าและวางแผนป้องกันในระยะยาวจนกระทั่งผ่านพ้นวิกฤติได้ด้วยกันเป็นการสร้างสัมพันธ์อันดีกับชุมชนอย่างยั่นยืน

และปี 2556 เกิดอุทกภัยที่ จ. ปราจีนบุรี บริษัทฯ ได้มอบผลิตภัณฑ์ผลไม้กระป๋อง ลำใยกระป๋อง
ขนาด 20 ออนซ์ จำนวน 7,200 กระป๋อง มูลค่า 577,000.- บาท ช่วยเหลือผู้ประสบอุทกภัย

บริษัทฯ ยังได้เข้าร่วมกิจกรรมและโครงการอื่นๆ อีกมากมายในปี 2556 เช่น

-   โครงการเรียกคืนวัสดุอลูมิเนียมเพื่อจัดทำขาเทียมสู่ผู้พิการกับเทศบาลเมือง สามพราน

-   Big Cleaning Day ทำความสะอาดถนนทางเข้า อ. สามพราน ร่วมกับเทศบาลสามพราน
    หน่วยงานภาครัฐและเอกชน

-   โครงการเลี้ยงอาหารผู้สูงอายุ ณ สถานสงเคราะห์คนชราเฉลิมราชกุมารี
    (หลวงพ่อเปิ่นอุปถัมภ์)

-   มอบเครื่องกีฬาให้แก่เด็กนักเรียน โรงเรียนวัดราษฏร์ศรัทธาธรรม และโรงเรียนบ้านตากแดด

  อ.สามพราน จ. นครปฐม

-   โครงการโรงงานสีขาวปลอดยาเสพติดร่วมกับเทศบาลสามพราน

-   ร่วมบริจาคโลหิตกับโรงพยาบาลศูนย์นครปฐมในวันพ่อแห่งชาติ

7 การดูแลรักษาสิ่งแวดล้อม

การเพิ่มขึ้นของจำนวนประชากรโลก บวกกับปัจจัยความเจริญเติบโตทางเศรษฐกิจ
นอกจากเป็นสาเหตุของการบริโภคทรัพยากรธรรมชาติจำนวนมหาศาลจนเกินกว่าความจำเป็น
ยังก่อให้เกิดมลภาวะทั้งทางน้ำ อากาศ ขยะ สารพิษ ฯลฯ ทั้งทางตรงและทางอ้อม
ซึ่งส่งผลให้เกิดภาวะโลกร้อนตามมา

บริษัทฯ ได้นำเทคโนโลยีปรับปรุงระบบบำบัดน้ำเสียให้มีประสิทธิภาพ
จนได้รับรางวัลโรงงานดีเด่นด้านสิ่งแวดล้อมปี 2537, 2538 และ 2540
จากการประกวดโรงงานอุตสาหกรรม จังหวัดนครปฐม,
รางวัลโรงงานพิทักษ์สิ่งแวดล้อมทางน้ำดีเด่นปี 2537 จากคณะกรรมการ
โครงการอุตสาหกรรมพิทักษ์สิ่งแวดล้อม, ได้รับรางวัล Social Responsibility Mark
ที่กระทรวงพาณิชย์มอบให้แก่บริษัทที่รับผิดชอบต่อสังคมและสิ่งแวดล้อม เมื่อวันที่ 15 พฤษภาคม 2552

รางวัลชนะเลิศ Thailand Energy Awards 2008 จาก กระทรวงพลังงาน ประเภท
โครงการพลังงานหมุนเวียนที่ไม่เชื่อมโยงกับระบบสายส่งไฟฟ้า (Off-Grid)
ของกรมพัฒนาพลังงานทดแทนและอนุรักษ์พลังงาน (พพ.) กระทรวงพลังงาน
ซึ่งผลิตจากกระบวนการน้ำเสียและเศษพืชผลเกษตรได้รับเกียรติจากท่านรัฐมนตรีว่าการกระทรวงพลังงานเป็นประธานมอบรางวัล
ณ สถาบันวิจัยจุฬาภรณ์

รางวัลรองชนะเลิศ Asean Energy Awards 2008 จากโครงการพัฒนาระบบก๊าซชีวภาพแบบ
UASB (Pond Type) ซึ่งผลิตจากกระบวนการน้ำเสียและเศษพืชผลเกษตร

ทั้งสองโครงการเป็นโครงการช่วยรักษาสิ่งแวดล้อมโดยสามารถกำจัดเศษซากจากขบวนการผลิตโดยไม่ก่อให้เกิดมลภาวะใดๆผลพลอยได้จากโครงการนี้ยังได้พลังงานทดแทนใช้ในกระบวนการผลิตของโรงงานสามารถประหยัดค่าพลังงานไฟฟ้า,ค่าพลังงานจากน้ำมันเตา
คิดเป็นเงินได้กว่าสิบล้านบาทต่อปี มีผลทำให้บริษัทฯ
สามารถลดต้นทุนการผลิตแบบยั่งยืนได้อีกทางหนึ่ง

รางวัลยอดเยี่ยมประเภทอาหารจากพืช จากกรมโรงงานอุตสาหกรรม
ในการเข้าร่วมโครงการที่เพิ่มคุณค่าและพัฒนาเทคโนโลยีการจัดการของเสียภายในโรงงานอุตสาหกรรมอาหารจากพืช
ปี 2554

เมื่อวันที่ 10 มกราคม 2555 บริษัทฯ มีนโยบายในการดำเนินธุรกิจ
โดยให้มีของเสียจากกระบวนการน้อยที่สุด จนถึงเป็น Zero waste และนำของเสียมาใช้ประโยชน์
ซึ่งปัจจุบันของเสียที่ได้จากกระบวนการผลิตมีปริมาณน้ำทิ้ง (fluent) ไม่น้อยกว่า 1000
ลูกบาศก์เมตรต่อวัน และมีก๊าซจากกระบวนการเผาไหม้ (flue gas)
จากการผลิตไอน้ำจำนวณมาก จากนโยบายข้างต้น ทางบริษัทฯ
จึงมีความประสงค์ที่จะทำการทดลองเพาะเลี้ยงสาหร่ายในระดับสาธิตโดยการนำน้ำทิ้ง และ flue
gas มาใช้ในการเลี้ยงสาหร่ายสไปรูลินา
ซึ่งจะเป็นการลดของเสียสู่สิ่งแวดล้อมโดยจะเกิดประโยชน์กับสาธารณะโดยรวม
ทั้งนี้ยังมีแผนการเผยแพร่ความรู้สู่สาธารณะที่สนใจ
ในการดำเนินการต้องใช้ความเชี่ยวชาญเฉพาะด้านทางเทคโนโลยีชีวภาพ
จึงได้ว่าจ้างให้คณะวิจัยจากฝ่ายวิทยาศาสตร์ชีวภาพ (ฝวช.)
สถาบันวิจัยวิทยาสาสตร์และเทคโนโลยีแห่งประเทศไทย (วว.) การดำเนินการวิจัย
พัฒนาการเพราะเลี้ยงสาหร่ายสไปรูลินาด้วยกระบวนการผลิตร่วม(co-process)
และคณะทำงานวิจัยของบริษัทเป็นผู้รับถ่ายทอดเทคโนโลยีมาดำเนินการวิจัยต่อและรักษาระบบการเพาะเลี้ยงเพื่อจัดแสดง
และให้ความรู้แก่สาธารณะชนต่อไป

8 การเผยแพร่นวัตกรรมจากการดำเนินความรับผิดชอบต่อสังคม

บริษัทฯ
ได้พัฒนาความรู้ที่เกิดจากประสบการณ์การดำเนินงานและนำมาเผยแพร่ให้แก่บริษัทฯและหน่วยงานที่สนใจ
โดยมีบริษัทฯและหน่วยงานที่สนใจขอเข้าเยี่ยมชมเป็นกรณีศึกษาเสมอ ได้แก่
โครงการการพัฒนาระบบก๊าซชีวภาพแบบ UASB (Pond Type)
ซึ่งผลิตจากกระบวนการน้ำเสียและเศษพืชผลเกษตร ช่วยประหยัดค่าพลังงานไฟฟ้า
และค่าพลังงานจากน้ำมันเตา

โครงการเพาะเลี้ยงสาหร่าย สไปรูลินา

[]

โครงการพัฒนาระบบก๊าซชีวภาพแบบ UASB pond type

[]

11).การควบคุมภายในและการบริหารจัดการความเสี่ยง

ตามหลักการกำกับดูแลกิจการที่ดี (Good Corporate Governance)
คณะกรรมการของบริษัทได้ให้ความสำคัญต่อการควบคุมภายในอย่างต่อเนื่อง
โดยมอบหมายให้คณะกรรมการตรวจสอบซึ่งประกอบไปด้วยกรรมการอิสระ
เป็นผู้สอบทานการประเมินระบบการควบคุมภายใน
โดยมีฝ่ายตรวจสอบภายในที่มีความเป็นอิสระจากฝ่ายบริหาร
รายงานตรงต่อคณะกรรมการตรวจสอบทำหน้าที่สอบทานการปฏิบัติงานในฝ่ายต่างๆของบริษัทและบริษัทย่อยตามแผนงานตรวจสอบประจำปีที่ได้รับอนุมัติจากคณะกรรมการตรวจสอบ
เพื่อให้มั่นใจว่าการบริหารงานจะบรรลุตามวัตถุประสงค์ของบริษัทฯ

คณะกรรมการบริษัทและผู้บริหารมีความเห็นว่า
การควบคุมภายในของบริษัทมีความเพียงพอและมีประสิทธิผล ดังนี้

1.  การปฏิบัติงานบรรลุตามวัตถุประสงค์อย่างมีประสิทธิภาพและประสิทธิผล

2.  มีการบริหารความเสี่ยงขององค์กรอย่างทั่วถึงและมีประสิทธิภาพ

3.  ระบบสารสนเทศ ข้อมูลที่มีความสำคัญทางด้านการเงิน
    การบริหารและการดำเนินงานมีความน่าเชื่อถือ ครบถ้วน ถูกต้อง และทันเวลา

4.  มีระบบการป้องกันควบคุมดูแลทรัพย์สิน บุคลากร
    รวมทั้งข้อมูลในระบบสารสนเทศอย่างปลอดภัยเหมาะสม

5.  การดำเนินงานและการปฏิบัติงานเป็นไปตามนโยบาย กฎ ระเบียบ
    ข้อกำหนดที่สอดคล้องกับกฎหมายและข้อบังคับอื่นๆที่เกี่ยวข้องกับการดำเนินธุรกิจของบริษัท

12).รายการระหว่างกัน

  ในการพิจารณาความสัมพันธ์ระหว่างบุคคลหรือกิจการที่เกี่ยวข้องกันกับบริษัทแต่ละรายการ บริษัทฯ
  คำนึงถึงเนื้อหาของความสัมพันธ์มากกว่ารูปแบบทางกฎหมาย

  บริษัทฯ มีรายการบัญชีกับบุคคล บริษัทย่อยและกิจการที่เกี่ยวข้อง ดังนี้

  ----------------------- -- ------------------------------ -- ---------------------
  กิจการที่เกี่ยวข้องกัน            ลักษณะธุรกิจ                         ลักษณะความสัมพันธ์

  บริษัทย่อย                                                      

  บริษัท มาลี เอ็นเตอร์ไพรส์       ผู้จัดจำหน่าย                         ผู้ถือหุ้น/กรรมการร่วมกัน
  จำกัด                                                         

  บริษัท อะกริ ซอล จำกัด         ผู้ผลิตและจัดจำหน่าย                   ผู้ถือหุ้น/กรรมการร่วมกัน

  บริษัท มาลีซัพพลาย จำกัด        ผู้จัดจำหน่าย(ปัจจุบันไม่ดำเนินกิจการ)      ผู้ถือหุ้น/กรรมการร่วมกัน

  บริษัท ไอคอน ฟู้ดส์ จำกัด        ผู้จัดจำหน่าย (ปัจจุบันไม่ดำเนินกิจการ)     ผู้ถือหุ้น/กรรมการร่วมกัน
  ----------------------- -- ------------------------------ -- ---------------------

  ------------------------ -- ------------------------------ -- -----------------------------
  กิจการที่เกี่ยวข้องกัน                                               

  บริษัท เอบิโก้ โฮลดิ้ง จำกัด       บริษัทโฮลดิ้ง (การลงทุน)               เป็นผู้ถือหุ้นในบริษัท/กรรมการร่วมกัน
  (มหาชน)                                                       

  บริษัท เอบิโก้ แลนด์ จำกัด        พัฒนาที่ดิน/ให้เช่าอสังหาริมทรัพย์          กรรมการร่วมกัน

  บริษัท เอบิโก้ แดรี่ฟาร์ม จำกัด     รับจ้างผลิตนมและน้ำผลไม้สำเร็จรูป        บริษัทในเครือ/กรรมการร่วมกัน

  บริษัท นมโชคชัย จำกัด           เจ้าของเดิมลิขสิทธิ์นมตราฟาร์มโชคชัย      เกี่ยวข้องกับ บมจ.เอบิโก้โฮลดิ้ง

                              (ปัจจุบันไม่ดำเนินกิจการ)               

  บริษัท พีพีโอ ฟาร์ม จำกัด         ฟาร์มโคนมและจำหน่ายน้ำนมดิบ           กรรมการร่วมกัน

  บริษัท เซ็นทรัล ฟู้ด รีเทล จำกัด    ห้างสรรพสินค้า                       กรรมการร่วมกัน
  (ก)                                                           

  บริษัท ซีจี โบรกเกอร์ จำกัด       ประกันภัย                           กรรมการร่วมกัน
  (ข)                                                           

  บริษัท เซ็นทรัลเวิลด์ จำกัด        ห้างสรรพสินค้า                       กรรมการร่วมกัน
  ------------------------ -- ------------------------------ -- -----------------------------

  (ก) ตั้งแต่วันที่ 1 มีนาคม 2555 บริษัท เซ็นทรัล ฟู้ด รีเทล จำกัด
  ไม่ได้เป็นกิจการที่เกี่ยวข้องกันกับบริษัทฯ และบริษัทย่อย

  (ข) ตั้งแต่วันที่ 5 มีนาคม 2555 บริษัท ซีจี โบรกเกอร์ จำกัด
  ไม่ได้เป็นกิจการที่เกี่ยวข้องกันกับบริษัทฯ และบริษัทย่อย

[TABLE]

  ในระหว่างปี บริษัทมีรายการธุรกิจที่สำคัญกับบริษัทย่อยและกิจการที่เกี่ยวข้องกัน
  รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างบริษัทและบริษัทเหล่านั้น
  ซึ่งเป็นไปตามปกติธุรกิจ โดยสามารถสรุปได้ดังนี้

ยอดคงค้างระหว่างบริษัทฯ กับบริษัทย่อยและกิจการที่เกี่ยวข้องกัน ณ วันที่ 31 ธันวาคม 2556 และ
2555 มีรายละเอียดดังนี้

+------------------------+---------+---+---------+---+---------+---+---------+
|                        |   บาท   |   |         |   |         |   |         |
+------------------------+---------+---+---------+---+---------+---+---------+
|                        | งบกา    |   |         |   | งบกา    |   |         |
|                        | รเงินรวม |   |         |   | รเงินเฉพ |   |         |
|                        |         |   |         |   | าะกิจการ |   |         |
+------------------------+---------+---+---------+---+---------+---+---------+
|                        | 2556    |   | 2555    |   |   2556  |   |   2555  |
+------------------------+---------+---+---------+---+---------+---+---------+
| ลูกหนี้การค้า              |         |   |         |   |         |   |         |
+------------------------+---------+---+---------+---+---------+---+---------+
| บริษัทย่อย                |         |   |         |   |         |   |         |
+------------------------+---------+---+---------+---+---------+---+---------+
|   บริษัท มาลี เอ็นเตอร์ไพรส์ | -       |   | -       |   | 261,    |   | 359,    |
|   จำกัด                 |         |   |         |   | 924,115 |   | 946,171 |
+------------------------+---------+---+---------+---+---------+---+---------+
|   บริษัท อะกริ ซอล จำกัด   | -       |   | -       |   | -       |   | 10,     |
|                        |         |   |         |   |         |   | 334,167 |
+------------------------+---------+---+---------+---+---------+---+---------+
|   รวม                  | -       |   | -       |   | 261,    |   | 370,    |
|                        |         |   |         |   | 924,115 |   | 280,338 |
+------------------------+---------+---+---------+---+---------+---+---------+
| กิจการที่เกี่ยวข้องกัน        |         |   |         |   |         |   |         |
+------------------------+---------+---+---------+---+---------+---+---------+
|   บริษัท นมโชคชัย จำกัด    | -       |   | 513,554 |   | -       |   | 513,554 |
+------------------------+---------+---+---------+---+---------+---+---------+
|   บริษัท เอบิโก้ แดรี่ฟาร์ม   | 610,053 |   | -       |   | -       |   | -       |
|   จำกัด                 |         |   |         |   |         |   |         |
+------------------------+---------+---+---------+---+---------+---+---------+
|   บริษัท เซ็นทรัลเวิลด์ จำกัด | 5,932   |   | 19,099  |   | -       |   | -       |
+------------------------+---------+---+---------+---+---------+---+---------+
|   รวม                  | 615,985 |   | 532,653 |   | -       |   | 513,554 |
+------------------------+---------+---+---------+---+---------+---+---------+
| ค่าเผื่อหนี้สงสัยจะสูญ        |         |   |         |   |         |   |         |
+------------------------+---------+---+---------+---+---------+---+---------+
| กิจการที่เกี่ยวข้องกัน        |         |   |         |   |         |   |         |
+------------------------+---------+---+---------+---+---------+---+---------+
|   บริษัท นมโชคชัย จำกัด    | -       |   | (5      |   | -       |   | (5      |
|                        |         |   | 13,554) |   |         |   | 13,554) |
+------------------------+---------+---+---------+---+---------+---+---------+
| ค่าเผื่อผล                |         |   |         |   |         |   |         |
| เสียหายที่อาจเกิดขึ้นจากการที่ |         |   |         |   |         |   |         |
+------------------------+---------+---+---------+---+---------+---+---------+
|   บริษัทย่อ               |         |   |         |   |         |   |         |
| ยไม่สามารถจ่ายชำระค่าสินค้า |         |   |         |   |         |   |         |
+------------------------+---------+---+---------+---+---------+---+---------+
| บริษัทย่อย                |         |   |         |   |         |   |         |
+------------------------+---------+---+---------+---+---------+---+---------+
|   บริษัท มาลี เอ็นเตอร์ไพรส์ | -       |   | -       |   | -       |   | (26,3   |
|   จำกัด                 |         |   |         |   |         |   | 95,494) |
+------------------------+---------+---+---------+---+---------+---+---------+
| ลูกหนี้อื่น                 |         |   |         |   |         |   |         |
+------------------------+---------+---+---------+---+---------+---+---------+
| บริษัทย่อย                |         |   |         |   |         |   |         |
+------------------------+---------+---+---------+---+---------+---+---------+
|   บริษัท มาลี เอ็นเตอร์ไพรส์ | -       |   | -       |   | 4,      |   | -       |
|   จำกัด                 |         |   |         |   | 992,100 |   |         |
+------------------------+---------+---+---------+---+---------+---+---------+
|   บริษัท อะกริ ซอล จำกัด   | -       |   | -       |   | 2,      |   | -       |
|                        |         |   |         |   | 494,801 |   |         |
+------------------------+---------+---+---------+---+---------+---+---------+
|   รวม                  | -       |   | -       |   | 7,      |   | -       |
|                        |         |   |         |   | 486,901 |   |         |
+------------------------+---------+---+---------+---+---------+---+---------+
| กิจการที่เกี่ยวข้องกัน        |         |   |         |   |         |   |         |
+------------------------+---------+---+---------+---+---------+---+---------+
|   บริษัท เอบิโก้ แดรี่ฟาร์ม   | 661,639 |   | 289,800 |   | 661,639 |   | 289,800 |
|   จำกัด                 |         |   |         |   |         |   |         |
+------------------------+---------+---+---------+---+---------+---+---------+
| เงินมัดจำ                |         |   |         |   |         |   |         |
+------------------------+---------+---+---------+---+---------+---+---------+
| กิจการที่เกี่ยวข้องกัน        |         |   |         |   |         |   |         |
+------------------------+---------+---+---------+---+---------+---+---------+
|   บริษัท เอบิโก้ แลนด์ จำกัด | 8,      |   | 8,      |   | 5,      |   | 5,      |
|                        | 424,800 |   | 424,800 |   | 451,800 |   | 451,800 |
+------------------------+---------+---+---------+---+---------+---+---------+
| เจ้าหนี้การค้า             |         |   |         |   |         |   |         |
+------------------------+---------+---+---------+---+---------+---+---------+
| บริษัทย่อย                |         |   |         |   |         |   |         |
+------------------------+---------+---+---------+---+---------+---+---------+
|   บริษัท มาลี เอ็นเตอร์ไพรส์ | -       |   | -       |   | 346,683 |   | 25,698  |
|   จำกัด                 |         |   |         |   |         |   |         |
+------------------------+---------+---+---------+---+---------+---+---------+
|   บริษัท อะกริ ซอล จำกัด   | -       |   | -       |   | 10,     |   | 37,     |
|                        |         |   |         |   | 004,986 |   | 786,384 |
+------------------------+---------+---+---------+---+---------+---+---------+
|   รวม                  | -       |   | -       |   | 10,     |   | 37,     |
|                        |         |   |         |   | 351,669 |   | 812,082 |
+------------------------+---------+---+---------+---+---------+---+---------+
| กิจการที่เกี่ยวข้องกัน        |         |   |         |   |         |   |         |
+------------------------+---------+---+---------+---+---------+---+---------+
|   บริษัท เอบิโก้ แดรี่ฟาร์ม   | 7,      |   | 10,     |   | 7,      |   | 10,     |
|   จำกัด                 | 395,468 |   | 717,261 |   | 379,686 |   | 685,214 |
+------------------------+---------+---+---------+---+---------+---+---------+

+-------------------------+---------+---+---------+---+---------+---+---------+
|                         |   บาท   |   |         |   |         |   |         |
+-------------------------+---------+---+---------+---+---------+---+---------+
|                         | งบกา    |   |         |   | งบกา    |   |         |
|                         | รเงินรวม |   |         |   | รเงินเฉพ |   |         |
|                         |         |   |         |   | าะกิจการ |   |         |
+-------------------------+---------+---+---------+---+---------+---+---------+
|                         |   2556  |   |   2555  |   |   2556  |   |   2555  |
+-------------------------+---------+---+---------+---+---------+---+---------+
| เจ้าหนี้อื่น                 |         |   |         |   |         |   |         |
+-------------------------+---------+---+---------+---+---------+---+---------+
| บริษัทย่อย                 |         |   |         |   |         |   |         |
+-------------------------+---------+---+---------+---+---------+---+---------+
|   บริษัท มาลี เอ็นเตอร์ไพรส์  | -       |   | -       |   | 2,      |   | 6,      |
|   จำกัด                  |         |   |         |   | 858,334 |   | 487,869 |
+-------------------------+---------+---+---------+---+---------+---+---------+
|   บริษัท อะกริ ซอล จำกัด    | -       |   | -       |   | 2,      |   | 962,249 |
|                         |         |   |         |   | 746,016 |   |         |
+-------------------------+---------+---+---------+---+---------+---+---------+
|   รวม                   | -       |   | -       |   | 5,      |   | 7,      |
|                         |         |   |         |   | 604,350 |   | 450,118 |
+-------------------------+---------+---+---------+---+---------+---+---------+
| กิจการที่เกี่ยวข้องกัน         |         |   |         |   |         |   |         |
+-------------------------+---------+---+---------+---+---------+---+---------+
|   บริษัท เอบิโก้ แลนด์ จำกัด  | 92,285  |   | 114,802 |   | 60,091  |   | 77,348  |
+-------------------------+---------+---+---------+---+---------+---+---------+